شه‌فه‌ق نيوز سه‌رچه‌وه‌يگ نوێنه‌رايه‌تى، ئاشكراى خوه‌يكشانه‌وه‌ى هه‌يشت كانديد كرد له‌ ركابه‌رى له‌بان پۆست وه‌زاره‌ت نه‌فت، ئه‌ويش له‌ ئه‌نجام ناكووكى له‌بان پۆسته‌گه‌ ك درياسه‌ پاريزگاى به‌سره‌.
له‌ى باوه‌ته‌و، سه‌رچه‌وه‌گه‌ ئه‌را ئاژانس شه‌فه‌ق نيوز وت: هه‌يشت ئه‌ندام له‌ناونى 24 ئه‌ندام خوه‌يان كيشانه‌سه‌و له‌باره‌ى كانديدكردن كه‌سايه‌تييگ ئه‌را وه‌رگرتن پۆست وه‌زاره‌ت نه‌فت، باس له‌وه‌يش كرد ئه‌و نوێنه‌ره‌يل سڵا خستنه‌سه‌ ده‌س مسته‌فا كازمى سه‌رۆك وه‌زيره‌يل ئه‌را كانديدكردن كه‌سايه‌تييگ وه‌ توانا له‌ به‌سره‌ ك پاك و شاره‌زايى داشتوود له‌ بوار نه‌فتى.
سه‌رچه‌وه‌گه‌ هه‌ميش وت: ئه‌و ئه‌ندامه‌يله‌ ك خوه‌يان كيشانه‌سه‌و پيكهاتنه‌ له‌: عامر ئه‌لفايز، مزاحم ته‌ميمى، جه‌مال محێميداوى، فالح خه‌زعه‌لى، ئنتسار موسه‌وى، عوده‌ى فوئاد، ميساق حامدى، جه‌بار لعێبى.
